ACTE  NECESARE  ÎN  VEDEREA ACORDĂRII DE – BURSE SOCIALE (BURSE PENTRU SUSȚINEREA FINANCIARĂ  A STUDENȚILOR CU VENITURI REDUSE)

An  universitar  2026 / 2027

Studenții cu  forma de Finanțare de la buget (FB) care nu depășesc venitul net in valoare de  2699 lei  /membru de familie,  pot depune  acte  doveditoare pentru obținerea acestei categorii de bursă. La calculul venitului minim net se adaugă și tichetele de masă. 
Perioada  pentru  depunerea  actelor: 

26 – 28 octombrie 2026, sala J II 5, orele 9:00 – 14:00 

Nu se vor accepta dosare cu acte lipsă. 

La calculul venitului pe membru de familie NU se iau in calcul următoarele venituri încasate: alocațiile de stat pentru copii, pensiile alimentare, ajutorul șomaj și alte ajutoare primite de la stat.
 Ierarhizarea studenților privind acordarea de burse sociale se face conform specificațiilor din Regulament, privind acordarea burselor de sprijin social. 
Toate actele (adeverinte de venit, declaratii notariale, anchete sociale, etc)  se se vor depune  în original.  Nu sunt admise copii xerox după documente și nici dosare incomplete  pentru a fi completate ulterior. Toți studenții vor depune la dosarul de bursă socială Acordul privind prelucrarea datelor cu caracter personal pentru toți membrii familiei care au vârsta de peste 16 ani (părinți, frați, surori). Acordul  se descarcă de pe SITE-ul facultății noastre: https://mateinfo.unitbv.ro/ro/studenti/burse.html, se completează  de fiecare membru al familiei (mamă, tată, frate, soră),  se semnează olograf de fiecare cu pix albastru.  Acordurile semnate se vor depune împreună cu  toate celelalte acte pentru Bursa Socială. Pct.1 ACTE  NECESARE PENTRU OBȚINEREA BURSEI SOCIALE ( ÎN FUNCȚIE DE CAZ ):
  Adeverințe cu veniturile nete și   asimilate   acestora (definite conf. Art. 76 din Legea 227/2015 privind Codul Fiscal)   ale   părinților   pe   ultimele   12 luni:  Octombrie  2025 – Septembrie 2026.
  Pentru părinții pensionari, cupoanele de pensie în original. În cazul în care lipsește un cupon de pensie, se va solicita Adeverința de la Casa  de pensii cu pensiile obținute in perioada Octombrie  2025 – Septembrie 2026.
  În cazul în care unul din părinți nu a fost angajat și nu a realizat venituri, acesta se va prezenta în fața notarului și va decalara pe propria răspundere că în perioada Octombrie  2025 – Septembrie 2026  nu a realizat nici un fel de venit impozabil. În această situație se va adăuga și Ancheta socială de la Primăria de domiciliu în care părintele va declara veniturile ocazionale realizate (daca a realizat), daca nu, va declara ca nu a realizat venituri ocazionale.
 Studenții care au fost angajați în perioada Octombrie  2025 – Septembrie 2026  (chiar și o singură zi), vor depune   Adeverințe cu veniturile nete realizate în perioada în care aceștia au fost angajați. Pe adeverință se va menționa data  încetării contractului de muncă dacă studentul nu mai este angajatul societății.
  Toți studenții care depun acte pentru bursa socială, indiferent de caz, vor solicita de la Primăria de domiciliu Adeverințe cu venituri din activități agricole, silvicultură și piscicultura (definite conf. Art. 103 din Legea 227/2015 privind Codul Fiscal), chiar dacă familia nu realizează venituri agricole, pentru perioada Octombrie  2025 – Septembrie 2026. Primăria va menționa ca familia realizează / nu realizează venituri agricole.  
  FOARTE IMPORTANT ! 
Părinții vor solicita angajatorului ca pe adeverința cu venitul realizat  să se menționeze obligatoriu VENIT NET  REALIZAT dar și tichetele de masă.  Nu vom accepta  adeverințe pe care angajatorul  va menționa: salariu, salariu de baza, salariu realizat, etc. 
Pct. 2 - ACTE  NECESARE PENTRU  STUDENȚII CU SITUAȚII SPECIALE: 
Studenții vor depune toate actele doveditoare de la Pct.1 în funcție de caz, în plus:
  Studenții proveniți din familiile monoparentatale (părinți despărțiți / divorțați) vor depune copia după sentința de divorț sau documentul notarial din care rezultă separarea părinților. Sintagma „familie monoparentală“ desemnează familia formată din persoana singură și copilul/copiii aflat/aflați în întreținere, în vârstă de până la 18 ani sau de până la 26 de ani pentru cei care urmează o formă de învățământ - cursuri de zi, organizată potrivit legii, și care locuiesc şi gospodăresc împreună (au același domiciliu). În cazul în care părintele în grija căruia se află studentul s-a recăsătorit, sau trăiește în concubinaj,  va intra la calculul venitului mediu lunar și veniturile membrilor familiei actuale.  Părintele în întreținerea căruia se află studentul dacă nu s-a recăsătorit,  va declara la notar că nu s-a recăsătorit și are domiciuliul stabil împreună cu studentul.
  Studenții orfani de unul sau ambii părinți,  vor aduce copie după certificatul de deces  și  cupoanele de pensie de urmaș în original pe ultimele 12 luni:  Octombrie  2025 – Septembrie 2026.   În lipsa cupoanelor – chiar și a unui singur cupon,  studenții vor aduce Adeverință de la Casa de pensii cu pensia din lunile Octombrie  2025 – Septembrie 2026. În cazul în care parintele în grija căruia se află studentul s-a recăsătorit, intră la calculul venitului lunar și  veniturile membrilor familiei actuale. Părintele în întreținerea căruia se află studentul nu s-a recăsătorit,  va declara la notar că nu s-a recăsătorit și are domiciuliul stabil împreună cu studentul. 
 Studenții care se află în plasament familial, provenți de la casele de copii, vor depune:
 -  Documente  doveditoare  în acest sens   și   dovadă  de la autoriatea care efectueaza plata alocației de plasament, în care  se   va   menționa   suma   și  alocația  care se primește pentru lunile Octombrie  2025 – Septembrie 2026  . 
 - Adeverințe cu VENITUL NET ale părinților maternali  pe   ultimele  12 luni:  Octombrie  2025 – Septembrie 2026 , sau cupoane de pensie, în funcție de caz.  În lipsa cupoanelor veți solicita și depune ADEVERINȚĂ DE LA CASA DE PENSII. Copie Hotărâre judecătorească privind darea în plasament familial a studentului. Adeverință cu veniturile nete   și   asimilate   acestora (definite conf. Art. 76 din Legea 227/2015 privind Codul Fiscal)   ale   studentului   pe   ultimele   12 luni:  Octombrie  2025 – Septembrie 2026  (dacă este cazul). 
Studentul  care a ieșit din plasament va depune acte doveditoare în acest sens, dar și acte cu veniturile familiei unde au domiciliul stabil (aceleași acte ca și studenții care au părinți).
 PĂRINȚI CARE LUCREAZA / DOMICILIAZĂ ÎN STRĂINĂTATE
  În cazul studenților a căror părinți sunt plecați la muncă sau domiciliază în străinătate, vor depune  Anchetă socială de la Primăria de domiciliu.  Pentru părintele/părinții plecat/plecați în străinătate cu contract de muncă se iau în considerare veniturile pe ultimele 12 luni: Octombrie  2025 – Septembrie 2026  de la angajatorul acestuia/acestora. Conversia în lei se face la cursul BNR din ultima zi a lunii pentru care este obținut venitul. Documentele justificative vor fi traduse în limba română de către un traducător autorizat. 
BURSĂ MEDICALĂ 
 Studenții bolnavi care se află în evidența unităților medicale vor depune Certificat de la un medic de specialitate, altul decât medicul de familie, în care să se prezinte evoluția și tabloul clinic al problemei medicale de care suferă studentul și care se încadrează în prevederile privind acordarea acestui tip de bursă. Certificatul se va  viza de Dispensarul studențesc, care va mențiunea ”BURSĂ MEDICALA”. 
ACTE SUPLIMENTARE OBLIGATORII pentru toți studenții care solictă Bursa socială:
  Toți studenții vor depune la dosarul de bursă socială copii  ale cărților de identitate sau certificatele de naştere, după caz,  ale tuturor membrilor familiei (părinți, frați / surori, dar  şi ceilalți membri ai familiei aflați în întreținerea părinților).  Toți studenții care solicită bursă socială care au frați/surori și sunt studenți sau elevi  la cursuri de zi, vor depune  adeverințe eliberate de unitățile de învățământ pe care le frecventează + copie CI alte fraților, sau copii după certificatele de naștere pentru frații care nu au înca vârsta școlară și nu li s-a emis CI. 
   Acordul privind prelucrarea datelor cu caracter personal pentru toți membrii familiei care au vârsta de peste 16 ani (părinți, frați, surori). Acordul  se descarcă de pe SITE-ul facultății noastre 
Alte SITUAȚII SPECIALE
 Dacă este cazul, la dosarul de bursă socială studentul va mai depune următoarele documente:
  Adeverințe pentru venituri din activitati independente, (definite conf. Art. 67 din Legea 227/2015 privind Codul Fiscal) pentru perioada Octombrie  2025 – Septembrie 2026  . 
 Declarație notarială pe propria răspundere pentru venituri din cedarea folosintei bunurilor, (definite conf. Art. 83 din Legea 227/2015 privind Codul Fiscal) pentru perioada Octombrie  2025 – Septembrie 2026  . 
 Dacă există venituri din alte surse(definite conf. Art. 114 si 117 din Legea 227/2015 privind Codul Fiscal) și/sau venituri din investitii (definite conf. Art. 91 din Legea 227/2015 privind Codul Fiscal) acestea trebuie declarate si depuse acte doveditoare pentru perioada Octombrie  2025 – Septembrie 2026 . 
IMPORTANT – procedura de depunere a solicitărilor pentru burse sociale 
Studentii vor completa datele necesare pentru bursele sociale pe Intranet la adresa https://intranet.unitbv.ro/Facultate/Documente-bursa-sociala , unde sunt disponibile 3 chestionare: 
 - Bursa sociala venit
  - Bursa sociala ocazionala venit 
  - Bursa medicala 
 Dupa completarea datelor, studentul  generează si descarca cererea de bursa cu toate informatiile,o semnează si o depune impreuna cu actele necesare. Este necesar ca toti studentii care solicita o bursa sociala la acordarea careia trebuie verificate veniturile sa completeze chestionarul disponibil pe Intranet.  Studentul nu va  incarca documente justificative pe Intranet. Toate documentele pentru acordarea burselor se depun la secretariat, conform precizarilor din regulamentul de burse.

 Verificarea  veniturilor  declarate  de  student, se va face de către universitate, la organul central fiscal (ANAF). În cazul în care se constată  neconcordanță între veniturile declarate de student  pentru perioada Octombrie  2025 – Septembrie 2026  (ultimele 12 luni)  și venitul rezultat din platforma electronică de la ANAF, dosarul de bursa socială depus,  SE RESPINGE.
